Η ναυτία δεν προκύπτει μόνο όταν έχουμε πιει λίγο παραπάνω (Αν ήπιες λίγο παραπάνω δες tips και συμβουλές για το hangover) ή όταν ταξιδεύουμε είτε με το αυτοκίνητο, είτε με το αεροπλάνο , είτε με το πλοίο, υπάρχουν φορές που η ναυτία μπορεί να εμφανιστεί από το πουθενά και να προκαλέσει άγχος και δυσφορία.
Εδώ σου έχω μερικές από τις πιθανές αιτίες:
Εγκυμοσύνη
Άγχος: Το στρες προκαλεί ποικίλα συμπτώματα, ένα πιθανό από αυτά είναι και η ναυτία.
Πολλές ώρες νηστικός/η: Ίσως έχουν πέσει τα επίπεδα σακχάρου σου και η ναυτία είναι μια ειδοποίηση.
Αφυδάτωση: Ο οργανισμός σου σε ειδοποιεί ότι πρέπει να πιεις νερό.
Περίοδος: Αν έχεις περίοδο, μάθε περισσότερα στα βίντεο που έχω ετοιμάσει για την περίοδο και τους πόνους περιόδου.
Φάρμακα: Ακόμα και ένα παυσίπονο ή ένα συμπλήρωμα αν το πάρεις με άδειο στομάχι - και δεν πρέπει - μπορεί να σου προκαλέσει ναυτία.